Gay predikant verloor saak in konstitusionele hof | Maroela Media
De Lange het in 2009 voor haar gemeente aangekondig dat sy van plan is om met haar lewensmaat van dieselfde geslag te trou. Na afloop van die aankondiging het die kerk haar ingelig dat haar huwelik teen die kerk se beleid is, wat slegs heteroseksuele huwelike erken.
Sy is in 2010 geskors en nie toegelaat om verder as predikant te dien nie. De Lange het die saak vir arbitrasie verwys, maar die partye kon nie 'n ooreenkomkoms bereik nie.
Die sameroeper van die arbitrasiepaneel het in Junie 2011 namens De Lange 'n arbitrasieooreenkoms onderteken, wat die bepalings en voorwaardes uiteengesit het. De Lange het die saak na die hooggeregshof geneem in 'n poging om die arbitrasieooreenkoms tersyde te stel uit vrees dat dit haar saak sou benadeel.
Die hooggeregshof, sowel as die appèlhof, het gesê De Lange het nie rede gehad om die arbitrasieooreenkoms teen te staan nie. Adjunk-hoofregter, Dikgang Moseneke, het Dinsdag tydens uitspraak in die konstitusionele hof gesê daar is geen vooruitsigte vir sukses van De Lange se appèl nie. Hy het bygevoeg dat die arbitrasiepaneel die gepaste forum was om die kerk se beleid te ondersoek met betrekking tot homoseksuele huwelike vir predikante.
Moseneke het gesê De Lange het nie haar bewering van onregverdige diskriminasie onder die aandag van die hooggeregshof gebring nie.
NG Kerk waarvan ek ook lid is, neem kennis.
Baie interessant… Maar as 'n getroude dominee of pastoor 'n verhouding het word hulle nie uit hul amp onthef nie. Mmm….
Huh Jacques? Natuurlik kan hy? Ek ken baie dominees wat NET ook mens is…..wat ook maar 'n verkeerde woordjie dink as 'n taxi voor hom inry, na die susters se lae halse loer van die kansel af, wat ook na die buurman se nuwe Porche kyk…en dit begeer, en ook af en toe wens hy kon die geldgod se lotto kaartjies koop as niemand kyk nie, en lus word vir 'n bier as dit so warm is. ALLES daai….is sonde, my maat? Daar is nie "groot sonde" en "klein sonde" nie? Gaan vra jou dominee. Of is jou "herder" vlekloos… Lees meer »
Ek dink die sleutel tot die probleem is die VOLHARDING in die sonde. Ons almal sondig , maar bitter min van ons gaan passievol volhard daarmee.
Dis nie wat die hof beslis het nie. Soos dit hier in die eerste paragraaf geskryf is, lyk dit asof daar gesê word die hof het so 'n bevel gegee. Al wat die hof eintlik gedoen het is om te sê dat die hof nie die kerk se besluit ter syde sal stel nie. Groot verskil! Die Metodistekerk is maar lekker tweegesig. Hulle het geen probleem daarmee gehad dat die predikant en haar lewensmaat as 'n "ope geheim" saam in die pastorie woon vir jare lank nie. Die kerk dring dus eintlik daarop aan dat die predikant moet lieg en… Lees meer »